《喜雨呈二兄》
宋代·李洪

冻雨排银竹，垂檐一万条。
新凉生枕簟，馀润到枯焦。
静听欣倾注，应心快洗浇。
长河从此足，不用借咸潮。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。